open-index/open-wikipedia-markdown huggingface dataset:
Dj Magowo

**Dj Magowo** (jina halisi Rajabu Ramadhani Kafuku, alizaliwa 02 Oktoba 1992) ni msanii wa muziki wa Bongo Flava, mtayarishaji wa muziki, mpiga muziki (kiing. DJ), na mchapishaji wa muziki kutoka Tanzania. Pia ni mmiliki wa blogu djmagowo.blogspot.com na tovuti rasmi djmagowo.rf.gd.

## Maisha ya awali 
Dj Magowo alizaliwa katika mtaa wa Ngambo, eneo la Kitete, Tabora Mjini, na kulelewa Kanyenye. Baadaye alihamia na kusomea katika Kijiji cha Ugowola, Kata ya Ufuluma, Wilaya ya Uyui, mkoani Tabora.

## Kazi ya muziki 
Akiwa na mapenzi makubwa ya muziki, alianza kazi kama katika **Ras Pub By Night**. Aidha, alishirikiana na Masessa Francis Kimaro (Director Masesa) katika Angel Studio, Nyihogo, Kahama. Kupitia ushirikiano huu, alisambaza na kusaidia kurekodi nyimbo za wasanii kama Ngobho, Manwali, Kashindye Nsuzi, Juma William, na Nkindo.

Mnamo mwaka 2008 Dj Magowo alirekodi na kuachia wimbo wake wa kwanza unaoitwa *Maisha Magumu*, akitumia jina la Bob Roja Entertainment. Wimbo huo uliashiria mwanzo rasmi wa safari yake kama msanii wa kurekodi.

## Uchapishaji na vyombo vya habari 
Mbali na kazi ya muziki, Dj Magowo ni mchapishaji wa muziki na mmiliki wa blogu djmagowo.blogspot.com pamoja na tovuti rasmi djmagowo.rf.gd, ambavyo hutumika kusambaza kazi zake na habari kuhusu muziki.

## Mitindo na ushawishi 
Kazi ya Dj Magowo inaelekea zaidi kwenye muziki wa Bongo Flava na mchanganyiko wa mitindo ya Afrika Mashariki. Amejulikana pia kwa kusaidia wasanii chipukizi kupitia usambazaji wa muziki.

Mtoto wa ugowola kata ya ufuluma wilaya ya uyui mkoani tabora Tanzania anatengeneza Mixtapes N Extended ni hatari rafiki yake na dumenge.

Ni mmiliki wa blogu ya wakaliunitytz.blogspot.com ni mtoto wa ugowola kata ya ufuluma wilaya ya uyui mkoani tabora Tanzania anatengeneza Mixtapes N Extended ni hatari rafiki yake na dumenge huyu mwamba toa maoni yako. Ni mpambanaji sana na mtu mwenye matumaini. Anawakilisha kijiji cha ugowola.

## Diskografia 
Singeli:
* Maisha Magumu (2008)

## Marejeo 
## Viungo vya nje 
* Tovuti rasmi 
* Blogu rasmi
* Facebook
* YouTube
Dieudonné Malere Ma-Mitcho

**Dieudonné Malere Ma-Mitho** ni mwanasiasa wa Jamhuri ya Kidemokrasia ya Kongo, meya wa zamani wa jiji la Goma, lililoko katika jimbo la Kivu Kaskazini .

## Kazi ya kisiasa 
Dieudonné Malere Ma-Mitho aliteuliwa Jumamosi, Agosti 29, 2015 kama Meya wa jiji la Goma katika Kivu Kaskazini, akichukua nafasi ya Ndoole Kubuya ambaye aliongoza jiji hili kwa miaka mitatu .

Mnamo tarehe 21 Februari 2018, nafasi ya Mkuu wa Ukumbi wa Jiji la Goma ilikabidhiwa kwa Timothée Mwissa Kyesse mbele ya hadhira kubwa, wakiwemo wajumbe wa kamati ya usalama ya mkoa pamoja na maafisa wa vikosi mbalimbali muhimu.

### Mageuzi 
Mnamo mwaka 2015, Dieudonné Malere Ma-Mitho alizindua salongo iitwayo "Usafi Kwangu", ambayo hufanyika kila Jumamosi asubuhi katika Jiji la Goma. 

## Marejeo 
Jamii:wanasiasa wa Jamhuri ya Kidemokrasia ya Kongo
Mun Ki-nam

**Mun Ki-nam** (1948 – 9 Agosti 2025) alikuwa mchezaji na kocha wa mpira wa miguu kutoka Korea Kusini. Alizaliwa Korea Kaskazini lakini mwaka 2004 alikimbilia Korea Kusini 

## Maisha ya awali 
Mun alizaliwa Chongju, North Pyongan. Mwaka 2004, katika mahojiano yake na gazeti la *The Dong-a Ilbo*, Mun alisema kuwa baba yake alikimbilia Korea Kusini wakati wa Vita vya Korea, jambo ambalo liliathiri maisha yake ya ukuaji Korea Kaskazini. Aliongeza pia kuwa moja ya sababu za yeye kukimbilia Korea Kusini ilikuwa kumtafuta baba yake pamoja na wajomba zake. Hata hivyo, katika mahojiano mengine ya mwaka 2014 na gazeti la *Seoul Shinmun*, alisema kuwa baba yake aliuawa kwa kupinga Chama cha Kikomunisti wakati Mun alipokuwa na umri wa miaka mitatu.

## Marejeo 
Jamii:Waliozaliwa 1948
Jamii:Waliofariki 2025
Jamii:Wachezaji mpira wa Korea Kusini
Jamii:Makocha
Jamii:Watu wa Korea Kaskazini
Ramón Bayés

**Ramón Bayés Sopena** (29 Septemba 1930 – 7 Agosti 2025) alikuwa mwanasaikolojia kutoka Hispania.

## Wasifu 
Bayés alizaliwa mjini Barcelona mnamo 29 Septemba 1930. Alisoma saikolojia katika Chuo Kikuu cha Barcelona na akapata shahada yake ya udaktari mwaka 1976 kupitia tasnifu yake yenye kichwa *"Mchango wa uchambuzi wa majaribio ya tabia katika utafiti wa dawa za kisaikolojia"*.

Kuanzia mwaka 1983, alifundisha Chuo Kikuu Huru cha Barcelona (Autonomous University of Barcelona). Mwaka 1995, Bayés alipokea Tuzo ya Pavlov, na mwaka 2008 akapewa heshima ya kuwa Mwanachama wa Heshima wa Jumuiya Rasmi ya Wanasaikolojia wa Catalonia
Bayés alifariki dunia akiwa na umri wa miaka 94 mnamo 7 Agosti 2025.

## Marejeo 
Jamii:Waliozaliwa 1930
Jamii:Waliofariki 2025
Jamii:Wanasaikolojia wa Hispania
Jaume Obrador Soler

**Jaume Obrador Soler** (1940 – 8 Agosti 2025) alikuwa mmisionari, mwanasiasa na mwanaharakati wa kijamii kutoka Hispania.

## Wasifu 
Soler alipewa daraja ya upadre mwaka 1966. Kuanzia 1966 hadi 1972, alifanya kazi ya umisionari nchini Burundi, akihudumu katika maeneo ya Gitongo na Bugenyuzi. Aliporejea Mallorca, alijiondoa katika maisha ya upadre mwaka 1973.

Aliungana na JOC (*Joventut Obrera Cristiana*) na kushiriki katika harakati za mitaa mjini Palma kupitia kamati za mitaa zilizokuwa zikifanya kazi kwa siri, ambazo baadaye zikawa majukwaa ya mitaa yenye msimamo wa kupinga ubepari. Baadaye alihusika katika kuanzisha vyama vya kwanza vya mitaa (1973–1974).

Alikuwa mwanachama wa ''Communist Workers' Circles* na kisha OEC (*Communist Left Organization*). Mwaka 1979, alichaguliwa kuwa diwani wa Halmashauri ya Jiji la Palma kupitia PSM (*Socialist Party of Mallorca''). Mwaka 1981 aliacha wadhifa huo na kushiriki katika kuunda chama cha Esquerra Mallorquina (1981–1983).

Mwaka 1995, alianzisha shirika la “Neighbors Without Borders” (VSF), lililoundwa na watu waliokuwa na uhusiano na Shirikisho la Vyama vya Mitaa la Palma, ambapo alikuwa Raisi wake.

## Marejeo
Jamii:Waliozaliwa 1940
Jamii:Waliofariki 2025
Jamii:Wamisionari
Jamii:Wanaharakati wa Hispania
Jamii:Wanasiasa wa Hispania
Ümit Aktan

**Ümit Aktan** (21 Januari 1949 – 7 Agosti 2025) alikuwa mtangazaji wa michezo, mwandishi wa habari na mwandishi wa vitabu kutoka nchini Uturuki.

## Maisha na Kazi 
Aktan alizaliwa mjini Nazilli, Aydın mnamo 21 Januari 1949. Alianza kucheza mpira wa miguu akiwa katika shule ya sekondari na kujiunga na kikosi cha vijana cha Galatasaray. Hata hivyo, alilazimika kuacha soka kutokana na jeraha baya alilopata akiwa hapo.

Mnamo 1972, alianza kazi kama mtangazaji wa michezo katika kituo cha TRT, huku pia akiendesha vipindi mbalimbali vya michezo katika kipindi hicho. Mwaka 1975, alijiunga na Chama cha Waandishi wa Michezo wa Uturuki na kufanya kazi katika idara ya michezo ya gazeti la *Son Havadis*. Alishiriki katika kuanzisha kituo cha TGRT, na baadaye akaendesha vipindi vya michezo na mashindano katika kituo hicho. 

## Marejeo 
Jamii:Waliozaliwa 1949
Jamii:Waliofariki 2025
Jamii:Watangazaji wa Uturuki
Jamii:Wachezaji mpira wa Uturuki
Jamii:Waandishi wa habari
Hemed Suleiman

**Hemed Suleiman** (maarufu kama *Hemed Phd*) ni msanii wa muziki wa bongofleva na muigizaji wa filamu za bongo maarufu kama Bongo Muvi.

## Historia 
Hemed Suleiman amezaliwa mwaka 1986 na kakulia jijini Dar es Salaam, alisoma Shule ya Msingi Oyesterbay na baadaye akahamia Shule ya Msingi Bunge kabla ya kujiunga na shule ya Sekondari Annuur Islamic baada ya kumaliza elimu ya kidato cha nne akajiunga na shule ya **Eckeneford** na baadae akahamia **Coastal** kwa ajili ya kumaliza kidato cha sita.

## Mafanikio 
Baada ya kumaliza elimu ya kidato cha sita kipindi anasubiria matokeo akaamua kushiriki shindano la kusaka vipaji vya kuimba la **Tusker Project Fame** huko nchini Kenya. Shindano hilo lilimfungulia njia ya umaarufu Hemed kiasi kwamba akasahau masomo na kuacha kwenda chuo kikuu. Alishiriki shindano hilo na kushika nafasi ya kwanza.Baada ya kupata umaarufu aliamua kuingia kwenye sanaa ya uigizaji ambako aliamini kwamba angepata umaarufu zaidi. Aliigiza filamu nyingi zilizovuma kipindi hiko na kumpa umaarufu zaidi. Akaigiza filamu nyingi akishirikiana na Jackline Wolper, Yusuf Mlela Jacob Steven au JB na mara kadhaa akaigiza na marehemu mzee Majuto. Kwa ushirikiano mkubwa wakafanikiwa kutengeneza filamu zilizoitambulisha vyema Tansinia ya filamu miongoni mwa wadau wa sanaa hiyo.

Hemed licha ya kuonyesha kipaji chake kwenye uigizaji pia akaamua kuingia kwenye muziki na kuanza kuimba nyimbo za bongofleva. Huku nako akajitahidi kwa kiasi kikubwa kuonyesha uwezo wake na waziwazi akalidhihirisha hilo kwa kutoa nyimbo kali kama vile ‘ Ninachotaka’, imebaki stori, Carolina, Rest of my life. Nyimbo zote hizi zilifanya vyema kwenye soko la muziki ndani na mipaka ya nchi.

## Marejeo 
Jamii:Waigizaji filamu wa Tanzania
Jamii:Wanamuziki wa Tanzania
Jamii:Waliozaliwa 1986
Jamii:Watu walio hai
Jamii:AWC GWEI
Jamii:ACWP+ film in Tanzania
Jamii:AWC Zanzibar
Waherero

**Waherero** ni kabila la watu wa jamii ya Wabantu wanaoishi hasa nchini Namibia, na pia sehemu za Botswana na Angola. 

Lugha yao kuu ni Kiherero, ambayo ni sehemu ya kundi la Lugha za Kibantu. Watu wa jamii ya kabila hili hujishughulisha zaidi na ufugaji wa mifugo kama ng’ombe na mbuzi, ambapo ni alama muhimu ya utamaduni wao.

## Historia 
Katika historia, Waherero walikumbwa na mauaji ya kimbari kati ya miaka ya 1904 na 1908, wakati wa ukoloni wa Kijerumani nchini Namibia, ambapo maelfu waliuawa au kufa kutokana na njaa na mateso. Hadi sasa Waherero wanaendelea kudumisha mila zao, pamoja na mavazi ya pekee yenye asili ya Ulaya ya karne ya 19 ambayo yalibadilishwa kulingana na tamaduni zao.

## Marejeo
Jamii:AfroCrowd 2025
Jamii:Makabila ya Angola
Jamii:Makabila ya Botswana
Jamii:Makabila ya Namibia
Abdurashid Khan

thumb|Ishara ya Amanni Shahan. Yarkand. 2011
**Abdurashid Khan** (kwa Kichagatai na Kiajemi: عبد الرشید خان; 1560 - 1508) alikuwa mtawala wa Yarkent Khanate.

## Wasifu
Abdurashid Khan alikuwa mzao wa Moghul Khan wa kwanza Tughluk Timur Khan (1347-1363) na alizaliwa mwaka 1508. Aliingia madarakani mwaka 1533 baada ya baba yake na mtangulizi wake, Sultan Said Khan, alipofariki kwa ugonjwa wa mwinuko wakati wa msafara wa kijeshi katika eneo la Kashmir.

Amannisa Khan alikuwa mmoja wa wake wa Abdul Rasid Khan. Anasifiwa kwa kukusanya na hivyo kuhifadhi Muqam Kumi na Mbili, ambao leo unachukuliwa kuwa mitindo wa muziki wa jadi wa watu wa Uyghur huko Mashariki mwa Turkistan, eneo hili kwa sasa linajulikana kama Xinjiang Uyghur Autonomous Region. Muqam wa Xinjiang umeteuliwa na UNESCO kama sehemu ya Urithi wa Kitamaduni Usioshikika.

## Marejeo
## Viungo vya nje
* http://www.historyfiles.co.uk/KingListsFarEast/AsiaKyrgyzstan.htm
* https://web.archive.org/web/20111111150613/http://persian.packhum.org/persian/main?url=pf%3Ffile%3D06901021%26ct%3D10
* http://www.orientalstudies.ru/eng/index.php?option=com_publications&Itemid=75&pub=1416

Jamii:Waliozaliwa 1508
Jamii:waliofariki 1560
Jamii:wanasiasa
Jamii:WikiMonthly Edit-a-thon Kilimanjaro
Benjamin Šeško

alt=Martin Zubimendi|thumb|240x240px|Benjamin Šeško

**Benjamin Šeško** (alizaliwa 31 Mei 2003) ni mchezaji wa mpira wa miguu kutoka Slovenia ambaye anacheza kama mshambuliaji katika klabu ya Manchester United inayoshiriki Ligi Kuu ya Uingereza (EPL) na timu ya taifa ya Slovenia.

## Marejeo 
Jamii:Wachezaji mpira wa Slovenia
Jamii:Waliozaliwa 2003
Christian Nørgaard

[alt=Martin Zubimendi|thumb|240x240px|Nørgaard akichezea Brentford mnamo [2022]]

**Christian Thers Nørgaard** (alizaliwa 10 Machi 1994) ni mchezaji wa mpira wa miguu kutoka Udeni ambaye anacheza kama kiungo mkabaji katika klabu ya Arsenal inayoshiriki Ligi Kuu ya Uingereza (EPL) na timu ya taifa ya Usloveni.

## Marejeo 
Jamii:Waliozaliwa 1994

Jamii:Wachezaji mpira wa Denmark
Cristhian Mosquera

**Cristhian Andrey Mosquera Ibargüen** (alizaliwa 27 Juni 2003) ni mchezaji wa mpira wa miguu kutoka Hispania ambaye anacheza kama beki katika klabu ya Arsenal FC inayoshiriki Ligi Kuu ya Uingereza (EPL) na timu ya taifa ya Hispania.

## Marejeo 
Jamii:Wachezaji mpira wa Hispania
Jamii:Waliozaliwa 2003
Riyama Ally

**Riyama Ally** ni msanii wa maigizo, mwandishi na mtengenezaji wa filamu Tanzania, umaarufu wake ulitokana na kundi la sanaa la Taswira ambalo alicheza kwenye tamthilia ya 'Jabari' iliyokuwa ikionyeshwa na kituo cha runinga cha ITV.

## Historia 
Riyama Ally ni msanii wa maigizo tangu mwaka 2000 wakati huo akiwa kwenye kundi la sanaa la Taswira, ambalo alicheza kwenye tamthilia ya Jabari  kama mtoto aliyegeuzwa kichaa na mama yake ambaye alichanganya dawa alizopewa na mganga ili ampe baba yake.

## Mafanikio 
Mwaka 2003 alijiunga na kundi la sanaa la Tamba Art Group lililokuwa likizalisha filamu za kiswahili kama ‘Miwani ya Maisha’, ‘Mzee wa Busara’ na nyinginezo nyingi ambapo yeye alicheza kwenye filamu za ‘Nsyuka’ na ‘Fungu la Kukosa’ ambazo pia ni miongoni mwa filamu zilizoandaliwa na kundi hilo.

Licha ya uigizaji wake, Riyama pia ni mtunzi wa hadithi mbali mbali za filamu moja wapo ikiwa ni hiyo yake ya ‘Mwasu’ na nyingine ambayo ameiuzia kampuni ya CB ya Charles Mokiwa, ilioko Uingereza.

## Marejeo 
Jamii:Wasanii wa Tanzania
Jamii:AWC GWEI
Jamii:AWC Zanzibar

Jamii:ACWP+ film in Tanzania
Walter Mzengi

**Walter Mzengi** ambaye anajulikana pia kama Walt Mzengi Corey ni mwandishi, mkurugenzi na mwigizaji wa sinema, ni mzaliwa wa Tanzania anayeishi kati ya Dar es Salaam na New York City. Ni mmoja wa washindi sita bora wa shindano la filamu fupi lililoandaliwa na Netflix, huduma ya utiririshaji duniani na Shirika la Umoja wa Mataifa la Elimu, Sayansi na Utamaduni (UNESCO).

## Historia 
Walt Mzengi Corey hakuanza kazi yake katika utengenezaji wa filamu alianza kufanya kazi kama afisa masoko katika Pizza hut Tanzania. Bila kufahamu kuwa jaribio lake la kwanza la utengenezaji wa filamu lingemshawishi kuitazama kama taaluma, alianza kujirekodi pamoja na marafiki zake mchezo wa kuteleza kwenye barafu. Katika kipindi alichokuwa akifanya kazi ya uuzaji katika Pizza hut, Siku moja akiwa kwenye meza yake aliwaza kwamba kile anachofanya sicho alichoitiwa akathubutu kupitia matamanio yake ya utengenezaji wa filamu na kuona jinsi inavyofanya kazi kwake. 

## Taaluma yake ya Utengezaji wa Filamu 
Walt Mzengi Corey aliamua kutafuta maarifa zaidi juu ya utengenezaji wa filamu, hii ilimfanya atume maombi kwa vyuo vikuu viwili 'AFDA' na Chuo Kikuu cha Cape Town (ACT) ambavyo vyote viko Cape Town, Afrika Kusini akapata bahati ya kukubaliwa na AFDA. Mnamo 2024, Walt alialikwa kushiriki katika jopo la Siku ya Kiswahili Duniani katika Baraza la ECOSOC katika makao makuu ya Umoja wa Mataifa huko New York, ambapo aliwakilisha jumuiya ya filamu ya Tanzania kama mzungumzaji. Ameandika na kuelekeza filamu ambazo zimechaguliwa kwa tamasha kama vile Tamasha la Filamu la BlackStar na Ghuba (2019), na Tamasha la Filamu la Kimataifa la Zanzibar akiwa na Timela (2021) na Katope (2023), ambalo lilishinda Tuzo la kifahari la Ousmane Sembène.

## Marejeo 
Jamii:Watengeneza Filamu wa Tanzania
Jamii:Watu walio hai
Jamii:AWC GWEI
Jamii:AWC Zanzibar
Jamii:ACWP+ film in Tanzania
Viktor Gyökeres

[alt=Martin Zubimendi|thumb|240x240px|Viktor Einar Gyökeres mnamo [2018]]
**Viktor Einar Gyökeres** (alizaliwa 4 Juni 1998) ni mchezaji wa mpira wa miguu kutoka Uswidi ambaye anacheza kama mshambuliaji katika klabu ya Arsenal inayoshiriki Ligi Kuu ya Uingereza (EPL) na timu ya taifa ya Uswidi.

## Marejeo 
Jamii:Wachezaji mpira wa Uswidi
Jamii:Waliozaliwa 1998
Chukwunonso Azuka Tristan Noni Madueke

[alt=Martin Zubimendi|thumb|240x240px|Noni Madueke mnamo [2025]]

**Chukwunonso Azuka Tristan Noni Madueke** (alizaliwa 10 Machi 2002) ni mchezaji wa mpira wa miguu kutoka Uingereza ambaye anacheza kama winga katika klabu ya Arsenal inayoshiriki Ligi Kuu ya Uingereza (EPL) na timu ya taifa ya Uingereza.

## Marejeo 
Jamii:Wachezaji mpira wa Uingereza
Jamii:Waliozaliwa 2002
Bayume Mohamed Husen

**Bayume Mohamed Husen** (anajulikana kama **Mahjub bin Adam Mohamed**; 22 Februari 1904 – 24 Novemba 1944) alikuwa mwanajeshi wa Kiafro-Ujerumani, mwigizaji na mwathirika wa mateso ya Wanazi.

## Maisha ya awali
Husen alizaliwa Dar es Salaam, wakati huo sehemu ya Afrika ya Mashariki ya Kijerumani, kama mtoto wa askari aliyekuwa na cheo cha juu (Effendi). Husen kabla ya Vita vya Kwanza vya Dunia, tayari alikuwa amejifunza Kijerumani na alifanya kazi kama karani katika kiwanda cha nguo huko Lindi. Vita vilipozuka mwaka wa 1914, Husen na baba yake walijiunga na Schutztruppe na kushiriki katika kampeni ya Afrika Mashariki dhidi ya majeshi ya Muungano.

## Marejeo
Jamii:waigizaji filamu wa Tanzania
Jamii:wanaume wa Tanzania
Jamii:watu kutoka Dar es Salaam
Jamii:ACWP+ film in Tanzania
Slim Omary

**Slim Omary Mrisho** (a.k.a. ‘Mdudu Kiu’) ni mwigizaji na msanii kutoka Tanzania ambaye ameonekana kufanya vizuri kwenye tasnia ya filamu za Kibongo, hasa kwa kutumia umahiri wake katika uigizaji wa aina mbalimbali. Anafahamika kwa jina la ‘Mdudu Kiu’ kutokana na umahiri wake wa kucheza nafasi ya wahusika wa aina fulani, ambapo ameweza kujiweka katika nafasi ya pekee.

## Maisha 
Slim Omary Mrisho alianza kujulikana kupitia uigizaji wake wa filamu na vipindi vya televisheni. Ufanisi wake ulianzia kwa kufanya vizuri katika baadhi ya filamu maarufu na pia kuonekana kwenye majukumu mbalimbali ya uigizaji katika vichekesho na dramasi. Alishiriki kwa mafanikio makubwa katika filamu kama Kivuli, Waves of Sorrow (iliyotayarishwa na Ray), Family War, na I Am Lost, ambapo alicheza wahusika wa pekee na kuonyesha uwezo wake mkubwa wa uigizaji.

## Mafanikio 
Miongoni mwa filamu alizoshiriki, Kivuli na Waves of Sorrow ni baadhi ya zile ambazo zilikamata hisia za mashabiki na kupata umaarufu. Ufanisi wake kwenye filamu hizo ulitokana na jinsi alivyoweza kuingia katika tabia za wahusika aliocheza na kuwafanya watazamaji kuwa na hamu ya kuona zaidi. Anaendelea kufanya kazi katika tasnia ya filamu ya Tanzania na kujiimarisha zaidi kama mwigizaji mwenye kipaji kikubwa. Amejipatia sifa kubwa kwa kujitahidi kuendeleza umahiri wake na kujifunza kutoka kwa waigizaji wazoefu, huku akilenga kuwa moja ya majina makubwa katika tasnia hiyo. 

## Marejeo 
Jamii:Waigizaji filamu wa Tanzania
Jamii:ACWP+ film in Tanzania
Makwaia wa Kuhenga

**Makwaia wa Kuhenga** ni mwandishi wa safu maarufu, mwandishi wa vitabu, na mtangazaji wa televisheni kutoka Tanzania. 

## Maisha ya Awali na Kazi
Alipata shahada ya uzamili katika uandishi wa habari kutoka Chuo Kikuu cha Wales, Cardiff mwaka 1991.

## Machapisho
*
*

## Marejeo
## Viungo vya nje
* Daily News column

Jamii:waandishi wa Tanzania
Jamii:ACWP + film in Tanzania
Settela Steinbach

**Anna Maria**  (23 Desemba 1934, Buchten – 31 Julai 1944) alikuwa binti kutoka Uholanzi ambaye aliuawa kwa gesi katika kambi ya mauaji ya Auschwitz-Birkenau nchini Ujerumani ya Wanazi. Awali alitambulishwa kama Myahudi wa Kiholanzi, lakini utambulisho wake halisi na uhusiano wake na kundi la Wasinti kutoka kwa Waroma uligunduliwa mwaka 1994.

## Maisha yake 
Steinbach alizaliwa Buchten akiwa binti wa mfanyabiashara na mpiga filimbi wa kinanda cha violin. Tarehe 14 Mei 1944, msako dhidi ya Waroma alitafutwa kote Uholanzi. Steinbach alikamatwa huko Eindhoven. Siku hiyohiyo, aliwasili pamoja na watu wengine 577 katika kambi ya mateso ya Westerbork. Watu 279 waliruhusiwa kuondoka tena kwa sababu, ingawa waliishi kwenye trela, hawakuwa sehemu ya jamii ya Roma. Katika Westerbork, kichwa cha Steinbach kilinyoa kama hatua ya kuzuia kuenea kwa chawa. Kama ilivyokuwa kwa wasichana na wanawake wengine wa Roma, alivaa kipande cha shuka iliyochanika kichwani kufunika kichwa chake kilichonyolewa.

## Kifo 
Mnamo tarehe 22 Mei, Wanaromani wa Uholanzi, miongoni mwao Steinbach, walifika Auschwitz-Birkenau. Waliandikishwa na kupelekwa kwenye sehemu ya Wanaromani. Wanaromani waliokuwa na uwezo wa kufanya kazi walipelekwa kwenye viwanda vya risasi nchini Ujerumani. Wanaromani wengine elfu tatu waliobaki waliuawa kwa kutumia gesi katika kipindi cha Julai hadi 3 Agosti. Steinbach, mama yake, ndugu wawili wa kiume, dada wawili, shangazi, mpacha wawili na mpwa mmoja walikuwa sehemu ya kundi hili la mwisho. Kutoka kwa familia ya Steinbach, baba pekee ndiye aliyeishi; alifariki mwaka 1946 na amezikwa katika makaburi ya Maastricht.

## Marejeo 
Jamii:Waliozaliwa 1934
Jamii:Waliofariki 1944
Jamii:Wanawake wa Uholanzi
Jamii:WikiMonthly Edit-a-thon Kilimanjaro
Bryony van Velzen

**Bryony van Velzen** (amezaliwa tarehe 14 Mei 1996) ni mwanariadha wa zamani wa mashindano ya baiskeli kutoka Uholanzi. Alishiriki kwa kipindi cha miaka minne katika Timu ya Bara ya Wanawake ya UCI na mwaka mmoja katika CTL.

## Marejeo 
Jamii:Waliozaliwa 1996
Jamii:Wanawake wa Uholanzi
Jamii:wachezaji wa Uholanzi
Jamii:WikiMonthly Edit-a-thon Kilimanjaro
Dean Wellins

**Dean Wellins** (alizaliwa Zaragoza, Hispania, 24 Machi 1971) ni mtayarishaji filamu, msanii wa uchoraji wa hadithi kwa picha (storyboard artist), mwandishi wa filamu, na mchoraji wa vikaragosi (animator) wa Marekani. Anajulikana zaidi kwa kazi zake katika *Walt Disney Animation Studios*, ikiwemo kuongoza filamu fupi *Tick Tock Tale* (2010), kushirikiana kuongoza filamu ndefu *Raya and the Last Dragon* (2021), na kuongoza sehemu kadhaa za mfululizo wa mtandaoni *Baymax!* (2022).

## Maisha ya awali 
Kuanzia mwaka 1990 hadi 1992, alisoma katika Chuo cha Sanaa cha California (CalArts).

## Marejeo 
Jamii:Waliozaliwa 1971
Jamii:Watu walio hai
Jamii:WikiMonthly Edit-a-thon Kilimanjaro
Jamii:Watu wa Hispania
Giovanni Capitello

**Giovanni Familiare Capitello** (alizaliwa  Agosti 27, 1979, huko Brooklyn, New York) ni mwigizaji na mtayarishaji wa filamu wa Marekani.

## Maisha yake yaawali 
Capitello ana asili ya Kisisilia na Kijerumani, alizaliwa Brooklyn mwaka 1979 na akalelewa East Patchogue, New York. Alisoma katika Shule ya Upili ya Bellport kuanzia mwaka 1994 hadi 1997.

## Kazi 
Alianza kusomea uigizaji katika The School for Film and Television jijini New York (ambayo sasa inajulikana kama The New York Conservatory for Dramatic Arts), ambako alijifunza mbinu ya Sanford Meisner. Baada ya kumaliza shule ya uigizaji, alionekana katika filamu nyingi huru na pia katika filamu kubwa ya *Keeping the Faith* (2000). Baadaye, Giovanni alisomea utayarishaji wa filamu na kupata shahada ya utayarishaji wa filamu na masuala ya vyombo vya habari mseto.

## Viungo vya nje
* 
* Magic Mind Media
* Sundays in the City Film Festival 

## Marejeo 
Jamii:Waliozaliwa 1979
Jamii:Watu walio hai
Jamii:WikiMonthly Edit-a-thon Kilimanjaro
Jamii:Waigizaji filamu wa Marekani
John Canemaker

**John Cannizzaro Jr.** (anajulikana zaidi kama John Canemaker, alizaliwa 1943) ni mchoraji wa vikaragosi huru , mwanahistoria wa uchoraji wa vikaragosi, mwandishi, mwalimu, na mhadhiriwa Marekani. 

Mnamo mwaka 1980, alianza kufundisha na kuendeleza programu ya uchoraji wa vikaragosi katika Chuo Kikuu cha New York (NYU), Tisch School of the Arts, taasisi ndogo ya Kanbar Institute of Film and Television Department. Tangu mwaka 1988 amekuwa akiendesha programu hiyo na kwa sasa ni profesa mwenye mkataba wa kudumu. Kuanzia mwaka 2001 hadi mwaka 2002 alikuwa Kaimu Mwenyekiti wa Idara ya Filamu na Televisheni kwa Wanafunzi wa Shahada ya Kwanza katika NYU.

Mnamo mwaka 2006, filamu yake The Moon and the Son: An Imagined Conversation, kazi ya uchoraji wa vikaragosi ya dakika 28 kuhusu uhusiano wa Canemaker na baba yake, ilishinda Tuzo ya Academy kwa filamu bora fupi ya uchoraji wa vikaragosi. Mwaka uliofuata, 2007, kazi hiyo hiyo ilipata Tuzo ya Emmy kwa ubunifu wake wa kimaonyesho na kisanaa.

## Marejeo 
* John Canemaker's Animated Eye
* John Canemaker Animation Collection at NYU Fales Library
* "My Oscar Experience: An Interview with John Canemaker": Part 1, Part 2

Jamii:Waliozaliwa 1943
Jamii:Watu walio hai
Jamii:Waandishi wa Marekani
Jamii:Wanahistoria wa Marekani
Jamii:WikiMonthly Edit-a-thon Kilimanjaro
Emmanuel Mgaya

**Emmanuel "Masanja Mkandamizaji" Mgaya** ni mchekeshaji kutoka Tanzania ambaye anashiriki kipindi cha vichekesho cha televisheni cha Orijino Komedi kinachorushwa na TBC1 Tanzania akiwa na wachekeshaji wengine watano kutoka Tanzania (Joti, Mpoki, Wakuvanga, MC Reagan, na Vengu). Emmanuel alizaliwa katika kijiji cha Ubaruku, lakini tangu wakati huo amehamia Dar es Salaam . Amefanya kazi katika tasnia ya vichekesho tangu 2005 na sasa anatambuliwa kuwa jina maarufu nchini Tanzania. 

Inakadiriwa kuwa Emmanuel ana utajiri unaozidi dola milioni 3 za Kimarekani, akiwa na uwekezaji katika sekta ya burudani, migahawa ya vyakula vya haraka, na kilimo cha kibiashara. agriculture.

Ni miongoni mwa Watanzania 10 wenye ushawishi mkubwa zaidi kwenye mitandao ya kijamii, na pia alikuwa mmoja wa Watanzania wa kwanza kufikisha wafuasi milioni moja kwenye Instagram.  Mbali na kuwa msanii wa maonesho, Emmanuel pia ni mchungaji na mmiliki wa kanisa linalokua kwa kasi liitwalo “Mito ya Baraka” lililopo jijini Dar es Salaam. Emmanuel amewahi kufanya maonesho katika mabara manne: Afrika (ambayo ni nyumbani kwake), Amerika Kaskazini, Asia, na Ulaya.

Mwaka 2015, Emmanuel Mgaya alishiriki katika kura za maoni za chama cha CCM kuwania nafasi ya ubunge wa jimbo la Ludewa, lakini hakufanikiwa. 

## Marejeo
## Viungo vya Nje
* Tovuti Maalumu 

Jamii:wanaume wa Tanzania
Jamii:wachekeshaji
Yahya Hussein Abdallah

**Yahya Hussein Abdallah** ni mwimbaji na mtunzi wa nyimbo za ibada na msomaji wa Kurani kutoka Dar es Salaam, Tanzania.

## Elimu yake ya kidini 
Sambamba na elimu yake ya kilimwengu, alipata elimu ya dini katika madrasa na baadaye akasoma maqam na naghma za Kiarabu. Akiwa na umri wa miaka 20, alisafiri hadi Beirut, ambako alikutana na mtunzi mchanga na mchezaji mashuhuri Ziad Sahhab, ambaye Yahya Hussein Abdallah anamtaja kama ushawishi muhimu katika maendeleo ya uimbaji wake.

## Mafanikio 
Yahya Hussein Abdallah ni  mwimbaji wa nyimbo za sifa, ikiwa ni pamoja na Burdah maarufu wa karne ya 13 wa Imam al-Busiri, na anaimba akapela na kwa kusindikiza ala, ambazo zinaweza kuanzia violin na oud hadi kinanda cha umeme. Video zake za muziki, chini ya jina Yahya Bihaki Hussein, zinajumuisha sauti yake ya mvuto na kuwasilisha safu yake ya nyimbo za sifa katika mfumo wa kisasa wa urembo.

## Marejeo 
Jamii:waimbaji wa Tanzania
Jamii:ACWP+ film in Tanzania
Kiumeni

**Kiumeni** (kwa Kiingereza: Masculinity) ni filamu ya vichekesho ya Kitanzania iliyotolewa mwaka 2017, iliyoongozwa na Nicholas Marwa na kutayarishwa kwa ushirikiano na Daniel Manege pamoja na Ernest Napoleon kwa niaba ya D-Magic na Busy Bees, mtawalia. Filamu hii inawashirikisha Antu Mendoza na Ernest Napoleon katika nafasi kuu, pamoja na Irene Paul, Idris Sultan na Akbar Thabeet katika nafasi za kusaidia. 

Filamu hii ni hadithi ya mapenzi ya Kiswahili inayochunguza maisha kutoka dunia mbili tofauti; mwanaume tajiri anakutana na mpenzi wake katika mazingira ya uswahilini.

Filamu hii ilipokelewa vyema na wakosoaji wa filamu na ilichaguliwa rasmi kuonyeshwa katika tamasha kadhaa ya kimataifa ya filamu. Katika Tamasha la Kimataifa la Filamu Zanzibar mwaka 2017, Kiumeni ilishinda tuzo ya Uandishi Bora wa Skripti na Uongozaji Bora.

Hadithi ya filamu hii imejikita katika jiji la Dar es Salaam, na picha zake zilirekodiwa katika maeneo mbalimbali ya jiji hilo ikiwemo Mikocheni, Kinondoni, Sinza, Mbezi, Mwananyamala na Mburahati.

## Waigizaji
* Antu Mendoza as Faith
* Ernest Napoleon as Gue
* Irene Paul as Irene
* Idris Sultan as Gasper
* Akbar Thabeet as Masto

## Marejeo
## Viungo vya nje
* *Kiumeni* huko IMDB
* Trela rasmi ya *Kiumeni * huko YouTube
Jamii:filamu za Tanzania
Jamii:filamu za 2017
Jamii:ACWP+ film in Tanzania
Vita Malulu

thumb|Portrait of Multidisciplinary Artist Vita Malulu taken in 2025.
**Vita Lulengo Malulu** ni msanii wa fani mbalimbali kama uchoraji, uchongaji, ufinyazi wa vinyago na sanaa za ngoma na utubuizaje wa muziki kutoka Tanzania anayejulikana kwa kutumia vifaa vilivyotumika tena kutengeneza kazi za sanaa za ufungaji (*installations*), uchoraji na uchapaji (*printmaking*). Kazi zake mara nyingi huangazia masuala ya kijamii na kiuchumi yanayohusu tabaka la wafanyakazi nchini Tanzania.

## Maisha na elimu 
Vita Malulu alizaliwa mjini Mwanza, Tanzania. Alisomea sanaa katika **Chuo cha Sanaa Bagamoyo (TASUBA)** kuanzia mwaka 2003 hadi 2006, akijifunza uchoraji, uchapaji, muziki na ngoma.

## Kazi na mtindo 
Malulu hutumia vifaa vilivyopatikana mitaani, hususan vile vilivyotupwa, ili kutengeneza kazi zinazochunguza changamoto za maisha katika jamii za wafanyakazi.
* **Mwaloni** – mfululizo wa kazi zinazochunguza biashara ya samaki na mazingira ya masoko ya baharini.

## Maonesho ya kipekee 
* **Mwaloni** – Nafasi Art Space, Dar es Salaam, 2021.
* *Cabinet of Curiosities* – Nafasi Art Space, Dar es Salaam, 2015.
* East Africa Art Biennale – Dar es Salaam, 2013. na **IASPIS** nchini Uswidi kupitia Konstepidemin.

## Viungo vya nje 
* Wasifu wa Vita Malulu katika 32° East
* Maelezo ya Mwaloni katika Nafasi Art Space
* Another Baby – Google Arts & Culture

## Marejeo
Jamii:Wasanii wa Tanzania

Jamii:Watu walio hai
Sonallah Ibrahim

'''Son'allah Ibrahim'* (1937 – 2025) alikuwa mwandishi wa riwaya na hadithi fupi kutoka Misri, na mmoja wa kizazi cha waandishi wa miaka ya 1960 maarufu kwa misimamo yao ya mrengo wa kushoto, ambayo aliionyesha moja kwa moja katika kazi zake.

Riwaya zake, zinajumuisha vipande vingi kutoka magazeti, majarida na vyanzo vingine vya kisiasa ili kuwaelimisha watu kuhusu masuala fulani ya kisiasa au kijamii.

Kutokana na maoni yake ya kisiasa, alifungwa gerezani katika miaka ya 1960; kifungo hicho kimeelezwa katika kitabu chake cha kwanza *That Smell* (*Tilk al-Rā’iha'' – “Harufu Hiyo”)

## Marejeo 
Jamii:Waliozaliwa 1937
Jamii:Waliofariki 2025
Jamii:Waandishi wa Misri
Narcisa de Jesús

**Narcisa de Jesús Martillo Morán** (alizaliwa 29 Oktoba 1832 – 8 Desemba 1869) alikuwa bikira na mshiriki wa tatu wa Shirika la Wadominiko katika Kanisa Katoliki la Roma kutoka Ekuado. Alijulikana kwa ukarimu wake wa kutoa misaada na kujitolea kwake kwa dhati kwa Yesu Kristo, akiishi maisha ya sala na toba kwa nidhamu na unyenyekevu mkubwa. Alijikita sana katika sala na kujinyima raha za mwili, jambo lililompelekea kujiunga na Shirika la Tatu la Mtakatifu Dominiko huko Patrocínio (Peru), ambako alifariki tarehe 8 Desemba 1869. Narcisa de Jesús alitangazwa kuwa Mwenye Heri tarehe 25 Oktoba 1992.

## Marejeo 
Jamii:Waliozaliwa 1832
Jamii:Waliofariki 1869
Jamii:WikiMonthly Edit-a-thon Kilimanjaro
Jatin Sarker

**Jatin Sarker** (18 Agosti 1936 – 13 Agosti 2025) alikuwa msomi, mtafiti na mwandishi wa wasifu kutoka Bangladesh. Alipokea Tuzo ya Fasihi ya Chuo cha Bangla mwaka 2008 kwa utafiti na insha, na Tuzo ya Siku ya Uhuru mwaka 2010 kwa mchango wake katika elimu. Kufikia Septemba 2021, alikuwa amechapisha vitabu 35. 

## Maisha 
Sarker alizaliwa tarehe 18 Agosti 1936 katika kijiji cha Chandapara, Kendua Upazila, Netrokona, katika mkoa wa Mymensingh uliokuwa sehemu ya India wakati huo. Alikuwa mtoto wa kwanza kati ya watoto watatu, wavulana wawili na msichana mmoja. Alifunga ndoa mwaka 1965 na mke wake, Kanon Sarker, wakajaliwa mtoto mmoja wa kiume, Suman Sarker (anayeishi Slovakia) na mtoto mmoja wa kike, Sudipta Sarkar (anayeishi Bangladesh).

## Marejeo 
Jamii:Waliofariki 2025
Jamii:Waliozaliwa 1936
Jamii:Waandishi wa Bangladesh
Mary Ellen Bute

**Mary Ellen Bute** (21 Novemba 1906 – 17 Oktoba 1983) alikuwa mtayarishaji na mwelekezi wa filamu kutoka Marekani. Alikuwa miongoni mwa wanawake wa kwanza kutengeneza filamu za majaribio, na ndiye aliyebuni baadhi ya picha za mwanzo kabisa za filamu zilizotengenezwa kwa teknolojia ya kielektroniki. Alibobea katika kutengeneza muziki wa kuona. Kati ya mwaka 1934 na 1958, alipokuwa akiishi na kufanya kazi jijini New York, alitengeneza filamu fupi kumi na nne za muziki wa kisanaa. Filamu nyingi zilionyeshwa kwenye kumbi kubwa za sinema kama vile *Radio City Music Hall*, mara nyingi kabla ya kuanza filamu maarufu. Baadhi ya kazi zake zilikuwa sehemu ya mfululizo alioupa jina *Seeing Sound*

## Marejeo 
Jamii:Waliozaliwa 1906
Jamii:Waliofariki 1983
Jamii:Wanawake wa Marekani
Jamii:Watayarishaji Filamu wa Marekani
Walt Dohrn

**Walter Dohrn** (alizaliwa  5 Desemba 1970) ni mwandishi, mkurugenzi, mchora vikaragosi, mwanamuziki, na mwigizaji wa Marekani. Amecheza sauti ya Rumpelstiltskin katika *Shrek Forever After* (2010), pamoja na sauti za wahusika mbalimbali katika *Shrek the Third* (2007). Alishirikiana kuongoza filamu *Trolls* (2016) na akaongoza mfululizo wake wa filamu zinazofuata, huku akicheza sauti za wahusika mbalimbali katika mfululizo huo. Akiwa pamoja na Conrad Vernon, wanashirikiana kuongoza Shrek 5 inayotarajiwa kutoka mwaka 2027.

Dohrn pia amefanya kazi kama mwandishi, na mkurugenzi wa michoro ya storyboard katika msimu wa pili wa SpongeBob SquarePants, na pia alishiriki katika kutengeneza sehemu 2 ya msimu wa tatu. Mnamo 2020, Dohrn alisaini mkataba na DreamWorks Animation.

## Filamu alizoshirikishwa 
### Filamu 
### Televisheni 
### Michezo ya video 
## Marejeo 
Jamii:Waliozaliwa 1970
Jamii:Watu walio hai
Jamii:waandishi wa Marekani
Jamii:WikiMonthly Edit-a-thon Kilimanjaro
Anatoly Adamishin

**Anatoly Leonidovich Adamishin** (Kirusi: Анатолий Леонидович Адамишин; 11 Oktoba 1934 – 13 Agosti 2025) alikuwa mwanadiplomasia, mwanasiasa, na mfanyabiashara wa Urusi.

Adamishin alihitimu kutoka Chuo Kikuu cha Jimbo la Moscow, kisha alifanya kazi katika nyadhifa mbalimbali za kidiplomasia katika ofisi kuu za Wizara ya Mambo ya Nje na pia katika balozi za nje ya nchi.

Kuanzia 1986 hadi 1990, alihudumu kama Naibu Waziri wa Mambo ya Nje wa Umoja wa Urusi, akisimamia masuala ya Afrika, misaada ya kibinadamu, na masuala ya kitamaduni. Kuanzia 1990 hadi 1992, Adamishin alikuwa Balozi wa Umoja wa Kisovyeti, Awali alikuwa Balozi wa Umoja wa Kisovieti (USSR) nchini Italia, lakini baada ya USSR kuvunjika mwaka 1991, nchi mpya ya Urusi (Russia) iliendeleza uwakilishi wake, na yeye akaendelea kuwa Balozi wa Urusi nchini Italia bila kubadilisha nchi aliyokuwa akihudumia (Italia).. Baada ya hapo, kuanzia 1992 hadi 1994, alikua Naibu wa Kwanza wa Waziri wa Mambo ya Nje.

Mnamo 12 Desemba 1993, alichaguliwa kuwa mbunge wa Bunge la Taifa (State Duma) la kwanza kupitia orodha ya chama cha Yavlinsky-Boldyrev-Lukin. Hata hivyo, aliendelea kushikilia wadhifa wa Naibu Waziri, na kwa sababu hiyo, alijiuzulu ubunge tarehe 11 Mei 1994. Hakuhudhuria vikao, na alikuwa tu mwanachama wa jina katika Kamati ya Masuala ya Jumuiya ya Nchi Huru (CIS) na Mahusiano na Watoto wa Tanzania waishio nje.

Kuanzia 1994 hadi 1997, Adamishin alikuwa Balozi wa Urusi nchini Uingereza 

## Marejeo 
Jamii:Waliozaliwa 1934
Jamii:Waliofariki 2025
Jamii:Wanasiasa wa Urusi
Nishani na Medali za Tanzania

**Mfumo wa Kutunuku na Kuenzi wa Tanzania** unajumuisha nishani na medali zinazotolewa kwa utumishi uliotukuka kwa taifa. Hutolewa na Rais wa Tanzania katika sikukuu za kitaifa. 

## Nishani 
thumb|Nishani ya Mwenge wa Kilimanjaro

## Medali 
### Medali za Vita 
## Tazama pia 
* Azimio la Arusha
* Mwenge wa Uhuru

## Marejeo 
Jamii:Jeshi la Tanzania
Jamii:Medali na Nishani za Tanzania
Baruj Salinas

**Baruj Salinas** (6 Julai 1935 – 18 Agosti 2024) alikuwa msanii wa kisasa wa sanaa za kuona na mbunifu wa majengo mwenye asili ya Kuba na Marekani. Anatambuliwa kama mtu muhimu katika kuanzishwa kwa soko la sanaa ya kisasa ya Amerika ya Kusini katika eneo la Florida Kusini.

## Historia
Familia ya Salinas ina asili ya Wayahudi wa Kiasfard. Mababu zake walitoka katika mji mdogo wa uchimbaji wa chumvi ulioko kaskazini mwa Hispania, na wanatokana na asili hiyo ambapo "sal" humaanisha chumvi kwa Kihispania. Walihamia silibria, Uturuki, mji mwingine mdogo, kufuatia kufukuzwa kwa Wayahudi nchini Hispania mwaka 1492.
## Maisha ya Awali
Salinas alizaliwa mjini Havana, Alianza kuchora mapema katika maisha yake na aliathiriwa na kuungwa mkono katika sanaa na mama yake. Regina alikuwa mchoraji aliyebobea katika sanaa ya still life akipaka picha za maua kwa kutumia rangi za mafuta kama mada kuu. Hii ndiyo ilikuwa mara ya kwanza kwa Salinas kukutana na sanaa, na akiwa na umri wa miaka sita alianza kumsaidia mama yake katika kazi zake za uchoraji. Salinas pia alikuwa akichora na kutengeneza michoro, ikiwemo kuiga katuni za magazetini. Michoro yake ya awali ilihusisha wahusika kama Tarzan, Dick Tracy, na Superman.

Akiwa na umri wa miaka kumi na moja, Salinas alikuwa ameanza kuchora mandhari akitumia maoni yake ya mandhari ya asili nchini Kuba. Baada ya hapo alianza kuchora maisha na watu wa Havana kama wauzaji wa samaki, wauzaji wa barafu, na watoto waliokuwa kwenye mabasi. Michoro hiyo iliendelea kubadilika na kuwa mandhari yenye shughuli nyingi za masoko ambazo alikuwa akizichora moja kwa moja kisha kupaka rangi baadaye. Kazi zake za awali zilifanyika chumbani kwake kwani hakuwa na studio kwa wakati huo, na mara ya kwanza alionyesha kazi zake shuleni kwake. Akiwa na umri wa miaka kumi na nne, alijiunga na Círculo de Bellas Artes nyuma ya Jengo Kuu la Bunge la Taifa mjini Havana na alikuwa kijana pekee aliyekuwa akihudhuria, akiwa amezungukwa na wachoraji wakubwa wa kitaalamu.
## Marejeo
Jamii:wasanii wa Marekani

Jamii:Wayahudi
Bob Camp

**Robert Frank Camp** (alizaliwa  7 Februari 1956) ni mchoraji wa vikaragosi, mwandishi, mchoraji wa katuni, msanii wa vitabu vya katuni, msanii wa uchoraji wa hadithi kwa picha (storyboard), mkurugenzi, na mtayarishaji kutoka Marekani. Anajulikana zaidi kwa kuanzisha kampuni ya Spümcø na kwa kazi yake ya kuendeleza na kusimamia mfululizo wa televisheni The Ren & Stimpy Show. Amepewa uteuzi wa tuzo mara mbili za Emmy, Tuzo ya CableACE, na Tuzo ya Annie kutokana na kazi yake kwenye The Ren & Stimpy Show.

## Kazi 
Camp alianza kazi yake ya uchoraji wa vikaragosi kama mbunifu wa mfululizo wa katuni kama ThunderCats, Silverhawks, TigerSharks, na mfululizo mingine kadhaa iliyotengenezwa na Rankin/Bass. Baadaye alifanya kazi kama mbunifu kwenye The Real Ghostbusters kwa kampuni ya DiC, na kisha kama msanii wa uchoraji wa hadithi kwa picha (storyboard artist) kwenye Tiny Toon Adventures kwa Warner Bros. Television.
thumb|Kambi kwenye Comicon ya Pwani ya Mashariki ya 2015 huko Secaucus, New Jersey
Camp alikuwa mwanzilishi mwenza na mkurugenzi wa Spümcø, studio ya vibonzo iliyounda The Ren & Stimpy Show. Alikuwa na mchango mkubwa katika ubunifu wa studio hiyo (akiandika storyboard ya kipindi kizima cha "Stimpy's Invention" yeye mwenyewe) hadi tarehe 21 Septemba 1992, alipoondoka kwenda kufanya kazi katika Games Productions (pia ikijulikana kama Games Animation), studio ya uchoraji vibonzo ya Nickelodeon iliyoundwa ili kuendeleza The Ren & Stimpy Show baada ya Spümcø na mwanzilishi mwenza John Kricfalusi kufutwa kazi. Katika Games, Camp alipandishwa cheo na kuwa mkurugenzi wa ubunifu wa The Ren & Stimpy Show na alisimamia utayarishaji wa kipindi hicho hadi kilipomalizika. Baada ya Ren & Stimpy kumalizika mwaka 1995, Camp pamoja na mwandishi wa zamani wa Ren & Stimpy Jim Gomez walianza kuandaa mfululizo mpya kwa Nickelodeon ulioitwa Kid Komet and Galaxy Gal, ambao haukuwahi kuchaguliwa kuwa mfululizo kamili.

Katika miaka ya 1980, Camp alifanya kazi katika Marvel Comics kama mchoraji wa vibonzo kwenye machapisho mengi ikiwemo G.I. Joe, Crazy Magazine, Bizarre Adventures, Savage Tales, Conan the Barbarian, na The 'Nam. Wakati huo pia alichora sanaa ya jalada la albamu ya kwanza ya mwaka 1984 ya kundi la Electro-hip hop Newcleus iliyoitwa Jam on Revenge.

Katika miaka ya 2000, Camp alifanya kazi kama msanii wa storyboard kwenye filamu za vibonzo kama Looney Tunes: Back in Action na Ice Age: The Meltdown, na pia kama mkurugenzi wa Robotboy.

Kwa sasa, Camp anafundisha katika School of Visual Arts jijini New York.

## Marejeo 
Jamii:Waliozaliwa 1956
Jamii:Watu walio hai
Jamii:Wachoraji wa Marekani
Jamii:WikiMonthly Edit-a-thon Kilimanjaro
Amelia Peláez

**Amelia Peláez del Casal** (5 Januari 1896 – 8 Aprili 1968) alikuwa mchoraji mashuhuri wa Kuba wa kizazi cha avant-garde.

## Wasifu
Amelia alizaliwa Yaguajay, Kuba, katika jimbo la zamani la Las Villas (sasa jimbo la sancti spíritus). Alikuwa mtoto wa tano kati ya ndugu kumi na mmoja katika familia ya tabaka la kati la wakuba-wakreoli.

## Maonyesho ya Sanaa 
* 1924 – Amelia Peláez na Maria Pepa Lamarque, Chama cha wachoraji na wachongaji, Havana
* 1933 – Amelia Peláez Del Casal, Galerie Zak, Paris
* 1935 – Amelia Peláez Del Casal, Lyceum, Havana
* 1941 – Amelia Peláez, Norte Gallery, New York
* 1943 – Amelia Peláez: Retrospectiva, Institucion Hispano—Cubana de Cultura, Havana
* 1956 – Amelia Peláez, Nuestro Tiempo, Havana
* 1957 – Amelia Peláez, Lyceum, Havana
* 1959 – Uchoraji wa Amelia Peláez, Instituto Municipal de Cultura, Marianao, Havana
* 1960 – Amelia Peláez, Uchoraji na Ceramic 1920–1960, Lyceum, Havana, Cuba
* 1964 – Mafuta na Tempera za Amelia Peláez, Galeria de la Habana, Havana
* 1967 – Mchoro wa Amelia Peláez, Museo de Arte Moderno, Bogota; Amelia Peláez: Gouaches na Ceramicas, Lyceum, Havana
* 1968 – Amelia Peláez: Maonyesho ya Retrospective, Museo Nacional, Havana
* 1977 – Amelia Peláez, Metropolitan Museum & Art Center, Miami
* 1979 – Uchoraji wa Kubwa wa Amelia Peláez, Museo de Arte Moderno, Mexico City
* 1980 – Amelia Peláez, Museo de Arte Moderno, Bogota
* 1987 – Amelia Peláez, Biennale ya Kumi na Tisa ya Sao Paulo, Sao Paulo
* 1988 – Amelia Peláez: Retrospective, Cuban Museum of Arts & Culture, Miami
* 2013 – *Amelia Peláez: The Craft of Modernity*, Makumbusho ya Sanaa ya Perez Miami

## Marejeo
Jamii:Wachoraji wa Kuba
Alexandre Arrechea

**Alexandre arrechea** (alizaliwa Trinidad (Kuba), 1970) ni msanii wa sanaa za kuona kutoka Kuba. Kazi yake inachunguza mada za mamlaka na mitandao yake ya uongozi, ufuatiliaji, udhibiti, marufuku, na unyonyaji. 

## Wasifu
Arrechea alihitimu kutoka chuo cha instituto superior de arte (isa) ya Havana mwaka 1994. Arrechea anaishi kati ya Madrid na Miami, pamoja na mke wake ambaye ni mwanahistoria wa sanaa wa Kuba Marlene Barrios de Arrechea na watoto wao wawili.

## Kazi 
Arrechea alipata umaarufu kupitia kikundi cha wasanii cha Los Carpinteros, kilichoongozwa na Marco Antonio Castillo Valdés na Dagoberto Rodríguez Sánchez. Wasanii hawa watatu walianza kufanya kazi chini ya jina lao la pamoja mwaka 1994, na wakapata mafanikio haraka. Makumbusho ya Sanaa ya kisasa ya New York ilinunua michoro kadhaa yao kwa ajili ya mkusanyiko wa kudumu wa makumbusho hayo.

Arrechea aliamua kuondoka Los Carpinteros mwezi Julai mwaka 2003 ili kuanza kazi binafsi. Mradi wake wa kwanza binafsi ulikuwa *El Jardin de la Desconfianza* (*Bustani ya Kutokuwa na Imani*), ni usakinishaji mkubwa katika Los Angeles ambao ulitumia kazi ya miaka miwili (2003–2005). Kipande kikuu cha kazi hii kilikuwa ni mti wa alumini uliochorwa kwa rangi ya nyeupe, wenye matawi yaliyo wekwa kamera za video zinazorekodi watazamaji na kisha kuoneshwa mtandaoni. Sanaa yake ya umma mara nyingi inahusisha dhana za nguvu na mitandao yake ya ngazi, uangalizi, udhibiti, marufuku na utii. Ushiriki wa watazamaji katika kazi hii unaongeza katika tafakari yake.

Kwa Havana Biennial ya 10 (27 Machi – 30 Aprili mwaka 2009), Arrechea alifanya kazi kwenye mradi uitwao *La habitación de todos* (*Chumba cha Wote*), sanamu ya nyumba inayopanuka au kupungua kulingana, kwa mtiririko wake, na ongezeko au kupungua kwa Wastani wa Viwanda wa Dow Jones. Karibuni hivi, amefanya mradi wa sanaa ya umma katika New York City, ukihusisha miradi ya video kwenye majengo. Kazi yake itatambulishwa katika Venice Biennale ijayo.

## Marejeo
Jamii:Wasanii wa Kuba
Jack Brennan

**Jack Brennan** alikuwa mchezaji wa zamani wa Raga kutoka Uingereza akicheza nafasi ya scrum-half, alianza kazi yake ya michezo katika timu ya Blackpool Borough, kisha akacheza na Salford na Warrington. Pia aliwakilisha timu ya mkoa ya Lancashire. 

## Marejeo 
Jamii:Wachezaji wa Uingereza
Agustín Cárdenas

huko Sankt Margarethen im Burgenland karibu na ziwa Neusiedl.]]
**Agustín Cádenas Alfonso** (10 Aprili 1927, Matanzas, Kuba – 9 Februari 2001, Havana, Kuba) alikuwa mchongaji wa Kuba ambaye alihusika katika harakati za usurrealisti huko Paris, pia uchongaji wake uliathiriwa na brâncuși, Henry Moore, na Jean Arp. Mshairi André Breton alisema kuhusu mkono wake wa kisanii kwamba ulikuwa "wenye ufanisi kama kipepeo cha maji."

## Wasifu
Cárdenas alikuwa mzawa wa watumwa kutoka Senegal na Kongo, na alizaliwa Matanzas, bandari kuu katika sekta ya sukari. Nchini Kuba, Cádenas alisoma chini ya Juan José Sicre, na kuanzia 1943 hadi 1949 katika chuo cha Escuela Nacional de Bellas Artes “San Alejandro” mjini Havana. 

## Marejeo
## Kusoma Zaidi 
* El Nuevo Herald, TRES ARTISTAS, TRES MEDIOS; 7 Mei 2000 
* El Nuevo Herald, DECESO; 12 Februari 2001 
* El Nuevo Herald, UN ARTE CUBANO DE FRANCIA; 27 Februari 1985 
* El Nuevo Herald, VENTAS MILLONARIAS EN SUBASTA; 27 Januari 2002 

Jamii:Wachongaji wa Kuba
Kihembo Wilbert

**Kihembo Wilbert** (alizaliwa 26 Juni 1999) ni mhandisi programu, mwanaharakati wa haki za watu wenye ulemavu, na mwakilishi wa vijana katika *Commonwealth Disabled People’s Forum* (CDPF). Anajulikana kwa kuanzisha miradi ya kijamii na kidijitali inayolenga kuwajengea uwezo vijana wenye ulemavu, pamoja na kutetea ujumuishaji katika elimu, ajira na huduma za afya.

## Maisha ya awali na elimu 
Kihembo alizaliwa akiwa na ugonjwa wa *cerebral palsy* na alikulia katika wilaya ya Kasese, Uganda. Alipata malezi na msaada kutoka kwa shirika la *Rwenzori Association of Parents of Children with Disabilities* (RAPCD), lililoanzishwa na baba yake, Mchungaji Wilson Maali. Kupitia mazingira haya, alipata msingi wa ujuzi wa kompyuta na teknolojia, ambao baadaye uliunda msingi wa kazi yake ya baadaye.

## Kazi na uongozi 
Mnamo mwaka 2020, Kihembo alianzisha **Voice of the Youth with Disabilities** 

## Miradi ya kidijitali 
* *Snow FM Kasese* – redio ya mtandaoni inayotangaza muziki, habari, na vipindi vya uhamasishaji kuhusu haki za watu wenye ulemavu.
* *Konzo Mobi App* – programu inayotoa huduma za televisheni, redio, habari na muziki mtandaoni.

## Uhamasishaji na utetezi 
Kihembo anahamasisha ujumuishaji wa watu wenye ulemavu katika sekta mbalimbali, akisisitiza upatikanaji sawa wa elimu, ajira, na huduma za afya. Pia anashiriki katika warsha, semina, na mijadala ya sera ndani ya Jumuiya ya Madola na kwingineko.

## Matukio muhimu 
* Mzungumzaji katika *CHOGM Youth Forum* mwaka 2024, Samoa.
* Ushiriki katika mikutano ya CDPF nchini Kenya na majukwaa ya kimataifa kuhusu haki za walemavu.

## Marejeo 
Jamii:wanaharakati wa Uganda
José Bernal

**José Bernal Romero** (8 Januari 1925 – 19 Aprili 2010) alikuwa msanii wa Kuba-Marekani, aliyezaliwa Santa Clara, Kuba, katika jimbo la zamani la Las Villas (sasa Villa Clara). Romero pia alipata kuwa raia wa Marekani kwa njia ya kawaida mwaka 1980.

## Mkusanyiko wa Makumbusho 
Bernal ana kazi zake za sanaa katika makusanyo kadhaa ya kudumu, yakiwemo:
* *San Antonio Museum of Art, San Antonio, Texas*
* *Tucson Museum of Art na Historic Block, Tucson, Arizona*
* *Asheville Art Museum, Asheville, North Carolina*
* *Cameron Art Museum, Wilmington, North Carolina*
* *McNay Art Museum, San Antonio, Texas*
* *Mary and Leigh Block Museum of Art, Evanston, Illinois*
* *The Art Institute of Chicago, Chicago, Illinois*
* *Institute for Latino Studies/University of Notre Dame, Indiana*
* *Art Museum of the Americas, OAS, Washington, D.C.*
* *El Museo del Barrio, New York City*
* *DePaul Art Museum, Chicago, Illinois*
* *Loyola University Museum of Art, Chicago, Illinois*
* *Museo Nacional Centro de Arte Reina Sofía, Madrid, Uhispania*

Matukio ya kurudisha macho (retrospectives) ya kazi za Bernal yamefanyika katika:
* *Cameron Art Museum*

## Marejeo
## Viungo vya nje
* Bernal huko AskART 
* Bernal huko artprice

Jamii:wasanii wa Kuba
Jamii:wasanii wa Marekani